The Next 20 Hins Live in Hong Kong 張敬軒演唱會

《The Next 20 Hins Live in Hong Kong 張敬軒演唱會》，係香港男歌手張敬軒個人第九個大型演唱會，2021年12月23號開始響紅館舉行。

簡要 
《The Next 20 Hins Live in Hong Kong 張敬軒演唱會》係張敬軒慶祝自己出道二十週年而搞嘅，所以準備得非常好，亦請嚟好多嘉賓，就好似Tyson Yoshi、泳兒、張天賦、梁詠琪等。為咗影演唱會海報，佢就算畏高都專登爬上246米高嘅避雷針頂。

佢響影海報個陣亦錄咗一段感言，鑄成NFT出嚟拍賣，係香港第一個結合演唱會嘅慈善NFT拍賣。

呢個演唱會一共有18場，係佢有史以嚟最多場次嘅個人演唱會。但係因為肺炎疫情嚴重，張敬軒響2022年1月5號透過英皇娛樂發出通知，剩底八場將會延期。呢次係佢第二個因為肺炎而要延期嘅演唱會。

攷 

張敬軒演唱會